google/wiki40b huggingface dataset:
Ragnar Östberg

Stadshuset

Östberg er mest kjent for å ha tegna Stockholms stadshus. Han hadde opprinnelig tenkt å lage ei nokså tung jugendbygning i granitt, men undervegs i prosessen gikk han over til rød tegl som materiale, samtidig som han valgte et formspråk påvirka av italienske palass, såsom Dogepalasset (Palazzo Ducale) i Venezia. I borggården er det nasjonale innslag som minner om det svenska renessanseslottet Gripsholm. Bygget har også mosaikker som minner om bysantinsk stil.
Det var opprinnelig meninga at bygget også skulle ha tingrettsfunksjon, men i 1911 blei det bestemt å bygge et eget rådhus for dette, med Carl Westman som arkitekt. (I Sverige tilsvarer stadshus stort sett det en i Norge kaller rådhus, mens det svenske rådhuset kan ha kommunale kontor, men ofte inneholder andre etater, som domstoler.) Stadshuset blei mye dyrere enn budsjettert, og det blei fullfinansiert ved en donasjon fra Knut Agathon Wallenberg. Sluttkostnaden blei 18,5 millioner kroner.

Estetikk og påvirkninger

Östbergs særegne stil er dels et resultat av inntrykk han fikk under sine opphold utenlands, dels ei påvirkning fra århundreskiftets nasjonalromantikk. Dette leder fram mot 1920-taltets ambisjoner om å kombinere det nasjonale med det klassisk monumentale.
Stilen hans beskrives som eklektisk, der kosmopolitiske og eksotiske trekk forenes med storsvenske idealer og et godt blikk for detaljer. Stilen bærer tydelige spor av Arts and Crafts-bevegelsen og William Morris' idealer, men også av seinvictorianske og gotisk inspirerte arkitekter som Philip Webb, Norman Shaw og Charles Francis Annesley Voysey. Östberg regnes som en av de mest betydningsfulle arkitektene som Sverige har hatt, til tross for at hans klassiske stil stod i ei viss motsetning til den framvoksende funksjonalismen.

Biografi

Ragnar Östberg utdanna seg først i handelsfag, men studerte så arkitektur ved Kungliga tekniska högskolan og Konstakademien i Stockholm. Som stipendiat foretok han ei lengre studiereise på sykkel omkring i England, Frankrike, Italia og Hellas 1896-99.
Han var gift to ganger. Hans datter fra andre ekteskap er sangeren og skuespilleren Susanna Östberg, gift med Povel Ramel.
Östberg har et lite torg ved Stadshuset oppkalt etter seg, Ragnar Östbergs plan.
Taehung

Administrativ inndeling

Fylket er delt inn i en ŭp (småby), ett rodongjagu (arbeiderdistrikt) og 16 ri (landsby).
Den baltiske landrygg

Den baltiske landrygg er en rundt 200 kilometer bred rekke av moreneåser som ligger parallelt med sørkysten av Østersjøen fra Jylland til Estland. Det høyeste punktet er Wieżyca, sørvest for Gdańsk, på 329 moh. I Tyskland blir den vestligste delen av landryggen oftest kalt Den nordlige landrygg, etter dens beliggenhet i landet.
Landryggen utgjør den vestligste delen av Den østeuropeiske slette og den nordlige delen av Det nordeuropeiske lavlandet. Den ender ved Finskebukta i nordøst. Mot øst går den over i De hviterussiske høyder, mens den i sørøst gradvis synker ned mot lavlandet i Polesie. Mot sør faller terrenget ned mot det vidstrakte Wisła-bekkenet. Mot sørvest og vest går landryggen over i Den nordtyske slette og i nordvest faller terrenget mot vest fra åslandet i Schleswig-Holstein til Nordsjøen.
Den baltiske landryggen krysses av elvene Oder, Wisła, Nemunas og Daugava. Blant landskapene som omfattes av landryggen er, fra vest mot øst, Angeln, Schwansen, Hüttener Berge, Dänischer Wohld, Holsteinische Schweiz, Mecklenburgische Seenplatte, Det pommerske innsjøplatå og De masuriske sjøer.
Jordsmonnet i de lavere delene av landryggen er fruktbart og gir grunnlag for høyproduktivt jordbruk. Rekkene av innsjøer og åsrygger er populære ferieområder. Områdene med fattigere, sandig jordsmonn er i stor grad dekket av granskoger, som for eksempel Schorfheide, Tucholaskogen og Rominckaskogen.
Kvívík

Samfunn

Skolen i Kvívík ble tatt i bruk i 1907. Den 22. august 1976 ble dagens skolebygning innviet av visebiskop Ejvindur Vilhelm. På skolen går elever fra Kvívík, Stykkið og Skælingur. De øvrige elevene i kommunen, fra Válur og Leynar, sogner til skolene i henholdsvis Vestmanna og Leynar. Fra 6. klasse går barna fra Kvívík, Stykkið, Leynar og Skælingur på ungdomsskolen i Vestmanna. I dag går nærmere 60 elever ved skolen i Kvívík, mens ungdomsskolen i Vestmanna har omtrent 30 elever fra Kvívíkar kommuna.
I Kvívík har man også et samfunnshus, Glæman. Det er arbeiderforeningen Samvirki som eier og driver huset. Bygda har både sparebank og posthus, avdelinger av henholdsvis Føroya Sparikassa og Postverk Føroya. De fleste av innbyggerne arbeider andre steder enn i hjembygda. Mange menn jobber til sjøs ombord på skip hjemmehørende andre steder på Færøyene, og mange arbeider i Tórshavn. I Kvívík ligger det dessuten to håndverksbedrifter, og det drives også noe landbruk.

Historie

Det er usikkert når Kvívík ble grunnlagt, men den regnes for å være eldre enn år 1200. Funn av hustufter fra 1000- til 1100-tallet, bekrefter dette og indikerer at bygda kan være en av Færøyenes eldste. Bebyggelsen i bygda har blitt kontinuerlig fornyet gjennom rivninger og nybygging, slik at de eldste husene i bygda i dag stammer fra 1700-tallet.
Kvívík er sete for både en kirke og en prestegård. Den første kirken på stedet ble bygd på midten av 1800-tallet. Den nåværende Kvívíkar kirkja ble tatt i bruk i 1903. Prestegården på Kirkjuteigur er også gammel og er bygd på den samme tiden som den første kirken. Peter Alberg Holm, forfatteren av Skildringer og Sagn fra Færøerne, ble født her som prestesønn i 1823.
Ringperm

En ringperm er en type perm for anordning av dokumenter, hovedsakelig i papirform. Ringperm består av et omslag som oftest er laget av et stivere materiale som for eksempel plast eller papp. Når den åpnes er det bøyler som en kan træ dokumentene på. Antallet bøyler varierer, men permer med to bøyler er hyppigst i bruk. Dokumenter med korresponderende hull træs så på bøylene.
Sanchezia

Utseende

En nokså liten (5,7 - 7 millimeter), avlang, litt flat, blank, mørk praktbille med bredt kobberfargede sider på pronotum. Hodet er stort og bredt med store, rundede fasettøyne. Antennene er forholdsvis korte og tynne. Pronotum er firkantet med rundede sider, mye bredere enn langt. Dekkvingene har ikke punktrader, overflaten er grovt punktert.

Levevis

Som de fleste praktbiller utvikler larvene seg i død ved. De voksne billene finnes gjerne på blomster.

Utbredelse

Arten er kjent fra Brasil og Argentina.
Egne merkevarer

Egne merkevarer (EMV) er merkenavn som markedsføres av virksomheter (som dagligvareforretninger) i forskjellige bransjer som alternativ til regionale, nasjonale eller internasjonale varemerker. Egne merkevarer blir ofte produsert eller levert av andre selskap enn de som markedsfører dem.
Egne merkevarer er et salgs- og markedsføringsverktøy som benyttes i en rekke ulike bransjer fra mat via kosmetikk til web-løsninger.
Innen dagligvarer har produktene tradisjonelt primært vært posisjonert som  lavprisalternativer, slik som NorgesGruppens «First Price», men det finnes også egne merkevarer som konkurrerer på kvalitet, slik som NorgesGruppens «Jacobs utvalgte». I 2011 sto egne merkevarer for 12,4 prosent av den totale omsetningen i dagligvarehandelen, ifølge Nielsen Norge.
Billigalternativene i dagligvarebutikkene kan ligne på markedslederen i sin kategori både i farge og utforming, men har gjerne en enklere emballasje. Egne merkevarer som kopierer andre merkevarer kan føre til at merkevareprodusentene legger mindre i innovasjon.
Seriewikin

Seriewikin er et svensk, fritt tilgjengelig wiki-oppslagsverk om tegneserier. Seriewikin blei starta i 2005 og er i dag Sveriges største oppslagsverk for tegneserier fra alle verdenshjørner. Seriewikin drives av Seriefrämjandet, som er en ideell organisasjon.
I Danmark har de et tilsvarende oppslagsverk i ComicWiki. I Norge finnes databasen Minetegneserier.
Seriewikin ble startet opp sommeren 2005 på initativ av Mikke Schirén. Under oppbygningsfasen ble det skrevet nesten 3500 oppslagsartikler fra ham, Ola Hellsten, David Haglund, Göran Semb og Andreas Eriksson. De åpnet porten akkurat i tide for Göteborg bokmessen i 2005 og oppslagsverket ble da tilgjengelig for allmennheten.
Sukkenes bro

Sukkenes bro (it: Ponte dei Sospiri) er en bro i Venezia mellom avhørsrom i Dogepalasset og det gamle fengslet, kalt Piombi, på den andre siden av kanalen Rio Canonica Palazzo. 
Broen ble bygget i 1597. Først i det 19. århundre fikk den navnet Bridge of Sighs av Lord Byron. Navnet antyder at fangene sukket idet de ble ført inn i fengslet og fikk sitt siste glimt av den venetianske lagunen gjennom gittervinduene.
Idag er broen et yndet turistmål, og mange ser den fra gondol mens de passerer under den.
Narvik

Natur

Narvik har en vakkert beliggende alpinbakke, Fagernesfjellet, hvor det er mulig å stå på ski fra over 1000 moh til nesten  havnivå, omkranset av Ofotfjorden.

Politikk

Narvik har hatt 21 ordførere siden det første kommunevalget i 1902. 15 av ordførerne kommer fra Arbeiderpartiet. Byen har vært styrt av Arbeiderpartiet kontinuerlig fra 1922 til 2011, og har vært regnet som en bastion for partiet ettersom Arbeiderpartiet i 2011 hadde hatt makten i byen i til sammen 100 år. Sverre Øvergård er ordføreren som har sittet lengst, fra 1953 til 1967. Fra 1988 til 1999 satt Odd G. Andreassen. Karen Margrethe Kuvaas var i 2007 den første kvinnelige ordføreren i Narvik. Under valget i 2011 stilte redaktøren i Fremover, Roger Bergersen som Arbeiderpartiets listetopp, men tapte valget mot en borgerlig koalisjon, med Tore Nysæter (H) som ordfører. Ved valget i 2015 ble Rune Edvardsen (Ap) valgt til ordfører.
Kommunen var en del av Terra-skandalen fra 2007, noe som i ettertid preget både kommuneøkonomien og -politikken, og førte til at Narvik havnet på ROBEK-lista.

Narvik i etterkrigstiden

Under slaget var Narvik i sentrum for verdensnyhetene, noe som førte til at byen i de første tiårene etter krigen trolig var av Norges mest kjente byer i utlandet. Etter krigen ble byen gjenoppbygd og Narvik nøt godt av den internasjonale høykonjunkturen og skatteinntekter fra LKAB. På 1970- og 80-tallet ble byen rammet av nedbemanninger i byens hjørnesteinsbedrifter, LKAB og NSB.
I noen få år på 1950-tallet var Narvik den største byen i Nord-Norge.
Golf under Stillehavslekene 1987

Golf under Stillehavslekene  1987. Golf var en av flere sporter som var med i de åttende stillehavslekene som ble arrangert i Nouméa på Ny-Caledonia i perioden 8. til 20. desember 1987. Det var sjette gangen som golf var med på programmet under stillehavslekene. Det var individuelle- og lagkonkurranser for både menn og kvinner
Scharffenbergbotnen

Scharffenbergbotnen er en botn i Heimefrontfjella i den vestre delen av Dronning Maud Land. Den ligger mellom Bergesennuten, Torsviktoppen, Wrighthamaren, Engenhovet og Gerhardsennuten i Sivorgfjella, cirka 400 kilometer fra kysten..
Den svenske feltstasjonen Svea ble anlagt ved Scharffenbergbotnen i 1987/88
Scharffenbergbotnen er navngitt etter den norske psykiateren Johan Scharffenberg (1869–1965), en av de første i Norge som advarte mot nazismen.
Mairie de Montreuil (Paris Metro)

Mairie de Montreuil er en stasjon på metroen i Paris.
Stasjonen er endestasjon på linje 9.
Turteldue

Beskrivelse

Turtelduen er en ganske liten due med en lengde på cirka 28 cm, noe som er bortimot samme størrelse som tyrkerdue og noe mindre enn en skogdue. Fuglen har en rødbrun farge på oversiden med svarte flekker ettersom hver fjær er svart i midten med rødbrune kanter. Hodet, halsen og brystet er grått med graderinger mot himmelblått. Undersiden er hvit eller gråhvit, og halestjerten er svart med hvite fjærspisser. På hver side av halsen finnes et felt med adskilte svart og hvite streker. Det er ingen forskjell på kjønnene.

I kulturen

Turtelduer er et symbol på trofast kjærlighet, antagelig på grunn av bibelske referanser som eksempelvis i Høysangen i Det gamle testamente, dens melankolske uttrykk, og det faktum de danner faste parforhold. I Det nye testamente nevnes to turtelduer som ble ofret ved Jesu fødsel. I Europa under renessansen ble fuglen ofte avbildet i billedkunsten som fugl Føniks’ hengivne partner. Poeten Robert Chesters dikt «Love's Martyr» («Kjærlighetens martyr») er en utvikling av denne symbolikk og ble utgitt i en diktsamling på teamet hvor blant annet William Shakespeares dikt «The Phoenix and the Turtle» der «Turtle» refererer til turtelduen.
Turtelduen forkommer i en rekke folkesanger om tapt kjærlighet, blant annet på et album av Ralph Vaughan Williams. Turtelduen nevnes også i julesangen «Twelve Days of Christmas» som en gave på juleaften som den sanne kjærlighet gir: «my true love gives to me».
Klinkert

Klinkert er en betegnelse over et stort og åpnet klinkbygd tremastede skip i Sverige fra 1500-tallet. Meget lite er kjent om denne fartøytypen.
19. februar 1564 fikk Nielaus Nielsen, som bodde i København, en svensk klinkert på 30 lester av den danske kronen som godtgjørelse for tapet av et annet skip. Nielsens skip var en bojort som var brukt for å føre forsyninger til Halmstad mens den var under svensk beleiring.
You Know Me

You Know Me er et musikkalbum med Paris, utgitt i 2002. Dette er hennes første plate som soloartist.
Ulrik Malt

Breivik-saken

Malt stilte som sakkyndig vitne i Breivik-saken hvor han av aktoratet (bistandsadvokatene) var bedt om å gi en generell oversikt over diagnostikk og differensialdiagnostikk ved psykiske lidelser og drøfte ulike årsaker til at to sett av fagfolk kunne komme til ulik konklusjon. Malt mente at det fantes metodologiske svakheter ved begge de sakkyndige utredningene. 
På grunnlag av gjennomgang av de sakkyndige rapporter og egne observasjoner av tiltalte under rettssaken, men med forbehold om at han ikke hadde undersøkt Breivik personlig, anførte Malt i retten at en mulig alternativ forklaring på mange av Breiviks adferdstrekk kunne være Aspergers syndrom i tillegg til narsissistisk personlighetsforstyrrelse. Barnepsykiateren som hadde behandlet Breivik da denne var 3-4 år gammel støttet i intervjuer med pressen en slik forståelse. Malt anførte også at det muligens kunne foreligge Tourettes syndrom. Han bygget dette både på Breiviks uttalelser i retten og observasjon av en rekke muskelrykninger rundt munnpartiet hos Breivik som ikke hadde naturlig kommunikasjonsverdi. I den forbindelse telte han antall muskelrykninger hos Breivik (ca 30) i løpet av en time. 
Malt presiserte at hverken Asperger syndrom (gjennomgående utviklingsforstyrrelse av sentralnervesystemet) eller personlighetsforstyrrelse isolert sett kunne forklare drapene 22. juli. Blant annet anførte han at psykologiske forhold (barndom, oppvekst) såvel som forhold relatert til høyreekstrem ideologi og et liv i en virtuell verden også måtte tas i betraktning hvis man skulle forsøke å forstå Breiviks handlinger.
Webbella

Utseende

Små (7-10 millimeter) oldenborrer. Oversiden er tett hårete. "Snuten" (clypeus) er avrundet og litt innbuktet foran i midten. Antennene er ni-leddete. Pronotum er tydelig smalere enn dekkvingene, med rundede sider. Føttenes klør har en tann rett bak spissen.

Utbredelse

Artene lever i Australia (New South Wales). Det er uklart om den afrikanske arten Webbella congoana egentlig hører hjemme her.
Riga-freden

Riga-freden, også kjent som avtalen i Riga, var en fredsavtale som avsluttet den polsk-sovjetiske krig. Avtalen mellom Polen og Sovjetunionen ble undertegnet i Riga den 18. mars 1921.

Bakgrunn

Etter den første verdenskrig var det nylig uavhengige Polen ivrig etter å benytte den russiske borgerkrigen til å nå de områder som Det polsk-litauiske samvelde hadde mistet til Russland ved dets oppløsning. Tilsvarende var de russiske bolsjevikene ivrige etter å eksportere sin revolusjon, om nødvendig med makt. Om sovjetstyrkene hadde okkupert Polen hadde de vært i en posisjon hvor de kunne gitt de tyske kommunistene hjelp og muligens sikret en ny revolusjon i Tyskland. Sovjetstyrkene ble imidlertid overraskende slått av polske styrker i slaget ved Warszawa og var etter det på defensiven og ble etterhvert presset til å gå med på en fredsavtale.

Fredsavtalen

Fredsforhandlingene begynte den 17. august 1920 i Minsk, men etterhvert som den polske mot-offensiven kom nærmere byen ble forhandlingene flyttet til Riga og gjenopptatt der den 21. september. Etter flere runder med forslag fra partene fremmet sovjetforhandlerne den 5. oktober et tilbud som de polske forhandlerne aksepterte. En våpenhvileavtale ble undertegnet den 12. oktober og trådte i kraft den 18. oktober 1920.
Etter våpenhvilen hadde trådt i kraft fortsatte selve fredsforhandlingene utover vinteren og våren 1920-1921. Det var stor uenighet på polsk side, blant annet var general og senere statsleder Józef Piłsudski sterkt kritisk til forhandlingsmandatet og den endelige avtalen.
Søtt

Søtt er en av de fem grunnsmakene, og ansees av nesten alle som en god smak. På mange språk brukes også ordet «søt» (for eksempel engelsk «sweet») til å beskrive gode ting eller en god følelse.

Eksempler på søte substanser

En lang rekke kjemiske forbindelser er søte. Blant vanlige biologiske substanser er alle de enkle karbohydratene søte til en viss grad. Sukrose (bordsukker) er det klassiske eksemplet på en søt substanse, mens flere typer fruktsukker, er enda søtere. Noen av aminosyrene er søte; alanin, glykin og serin er søtest, mens andre aminosyrer ansees som både søte og bitre.
En rekke plantesorter produserer glykosider som er mange ganger søtere enn sukker. Det mest kjente er kanskje glycyrrhizin, den søte delen av lakrisrot, som er rundt 30 ganger søtere enn sukrose. Et annet eksempel som er viktig i industrien er steviosid, fra den søramerikanske planten Stevia rebaudiana. Den er omkring 250 ganger søtere enn sukrose.
Engfly (Oligia)

Utseende

Små til middelsstore (vingespenn 22 – 28 mm), kraftige nattfly, grå eller rødlige på farge. Forvingene har vanligvis de fleste av de tegningene som er karakteristiske for nattfly: en kort, mørk lengdestrek ved roten (rotstrek), rundt midten to bølgete tverrlinjer (mellomlinjer) som avgrenser vingens midtfelt og nærmer seg hverandre mot bakkanten. I den fremre delen av midtfeltet sitter nyre- og ringmerker som ofte er utydelige hos denne slekten. Den ytre del av vingen er ofte lysere enn resten. Bakvingen er grå eller brunlig.

Levevis

Artene har larver som lever på røttene og den nedre delen av stenglene av ulike gras (Poaceae). De fleste artene lever nede i bakken, der de overvintrer. De voksne sommerfuglene flyr i kveldingen og utover natten, vanligvis rundt midtsommer, og kommer gjerne til lys.

Utbredelse

Slekten forekommer i alle verdensdeler bortsett fra Australia og Antarktis, men det er flest arter i Afrika og Nord-Amerika.
Eurymesosa

Utseende

Små, kraftige, brunlige trebukker. Kroppsformen er kort og plump, beina nokså korte og kraftige. Antennene hos hannene er noe lengre enn kroppen.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia (Laos, Kambodsja, Borneo og Java).
Yohei Toyoda

Landslaget

Yohei Toyoda spilte 8 landskamper for Japans herrelandslag. Han ble tatt ut i Japans tropp til Asiamesterskapet i fotball for menn 2015.
Hernani

Hernani er en kommune i provinsen Eastern Samar på Filippinene. Under folketellingen i 2000 kom man til et befolkningstall på 7 642 i 1 412 husstander.
USAs stillehavsøyer

USAs stillehavsøyer (engelsk: United States Miscellaneous Pacific Islands) er en utdatert fellesbetegnelse på Bakerøya, Howlandøya, Jarvisøya, Kingman Reef og Palmyra Atoll, som alle ligger i Stillehavet og har vært under amerikansk kontroll under Guano Islands Act.
Øyene hadde ISO 3166-1-kodene PU (alfa-2), PUS (alfa-3) og 849 (numerisk) før 1986, og FIPS-landskoden IQ før 1981. For ISOs formål defineres nå øyene som del av USAs ytre småøyer, sammen med Johnston Atoll, Midwayøyene, Navassaøya og Wake Island, mens hver øy nå har sin egen FIPS-kode.
Roxas City

Roxas City er en by i Filippinene. Den er administrativ hovedstad for provinsen Capiz i regionen Western Visayas og hadde 167 003 innbyggere ved folketellingen i 2015.
Byen er inndelt i 47 smådistrikt, barangayer, og samlige er klassifisert som tettstedsdistrikt.
Zhi-Gong-partiet

Zhi-Gong-partiet (forenklet kinesisk: 中国致公党; tradisjonell kinesisk: 中國致公黨; pinyin: Zhōngguó Zhìgōngdǎng) er et av åtte små blokkpartier i Folkerepublikken Kina.
Zhi-Gong-partiet ble grunnlagt i oktober 1925 i San Francisco, men partisentralen ble allerede i 1926 lang til Hongkong. Partiet ble i den første tiden ledet av de tidligere Kuomintangmedlemmene Chen Jiongming og Tang Jiyao. De gikk inn for en kinesisk føderalisme og flerpartidemokrati. Etter mandsjuriakrisen var partiet antijapansk, og støttet opp om propaganda og boikotter rettet mot Japan. Under den japanske okkupasjon av Hongkong fra 1941 ble partiet nesten helt oppløst.
Under sin tredje partikongress, i 1947, orienterte partiet seg mot venstre politisk. Siden har det fungert som et talerør for utenlandskinesere. Også etter grunnleggelsen av Folkerepublikken Kina har det hatt denne rollen.
I april 2007 ble Wan Gang, stedfordtredende formann for partiet, utnevnt til landets tekonologiminister. Det ble første gang siden 1950-årene at en person som ikke tilhørte kommunistpartiet fikk en ministerpost.
Palazzo Vecchio

Palazzo Vecchio (italiensk for «det gamle palass») er rådhuset i Firenze. Dette massive fortet er blant de mest imponerende rådhusene i Toscana. Det ligger ved Piazza della Signoria, som er en av de viktigste offentlige plassene i Italia. Palasset rommer i dag et museum hvor verker av blant andre Agnolo Bronzino, Michelangelo Buonarroti og Giorgio Vasari befinner seg. Foran inngangen er en kopi av Michelangelos David som erstatter originalen som tidligere befant seg her.
Palasset ble opprinnelig kalt Palazzo della Signoria, etter Signoria, som var navnet på det styrende rådet i Firenze og i flere andre italienske stater i middelalderen. Det har også hatt andre navn som Palazzo del Popolo, Palazzo dei Priori og Palazzo Ducale, alt etter som hva det ble brukt til i løpet av sin lange historie.
Ammerud skole

Ammerud skoles musikkorps

Ammerud skoles musikkorps ble første gang stiftet i 1968, og korpset vokste raskt til nesten 100 musikanter. På 1980-tallet merket korpset en markant tilbakegang og i 1992 ble det bestemt å nedlegge korpsdriften. Korpset ble stiftet på nytt 13. desember 1996. Det startet med 23 medlemmer og etter fem år steg antallet til 81. Det er nå et av de største skolekorpsene i Oslo.
Kirsti Kolle Grøndahl

Biografi

Grøndahl er utdannet cand.mag. fra 1966. Hun representerte Arbeiderpartiet i kommunestyret og formannskapet i Røyken kommune fra 1972, og ble valgt inn på Stortinget i 1977. Grøndahl var statsråd i Kirke- og undervisningsdepartementet 1986–88 og i Departementet for utviklingshjelp 1988-89. I 1993 ble hun som første kvinne i historien valgt til stortingspresident.
Grøndahl var fra 1999 til og med 30. september 2013 fylkesmann i Buskerud. Hun ble etterfulgt av Helen Bjørnøy.

Priser

Hun ble tildelt Gina Krog-prisen i 2014.
Neolampedusa

Utseende

Middelsstore, matte, brunlige trebukker.  Antennene er tynne og litt lengre enn kroppen. Pronotum er omtrent trapesformet uten tenner på sidene, litt bredere enn langt og mye smalere enn dekkvingene. Dekkvingene er noe avsmalnende bakover og har nesten rettvinklede, utstående "skuldre", med ett buet, lyst bånd på sidene.

Utbredelse

Artene er utbredt i Fransk Guyana, Brasil, Bolivia og Peru.
Liostola

Utseende

En middelsstor, avlang, blankt rødbrun trebukk. Antennene er tynne, omtrent så lange som kroppen hos hunnen og litt lengre enn kroppen hos hannen. Pronotum er tønneformet med en butt tann litt bak midten av hver sidekant, dekkvingene jevnbrede. Beina er middels lange med litt klubbeformede lår.

Utbredelse

Artene er utbredt i Fransk Guyana, Brasil og Ecuador.
Bass Improvisations Volume 8

Bass Improvisations Volume 8 er et musikkalbum med Ole Amund Gjersvik, utgitt på Acoustic Records i 2018.  
Medvirkende er Ole Amund Gjersvik på kontrabass.  
Musikken er improvisert, komponert og produsert av Ole Amund Gjersvik.